Source: http://mikkeli.cloudnc.fi/fi-FI/Toimielimet/Haukivuoren_aluejohtokunta/Kokous_622020/Kangasjarven_laavun_puuliiterin_rakentam(28138)
Timestamp: 2020-02-22 02:54:58+00:00
Document Index: 1120580

Matched Legal Cases: ['§ 28', '§ 59', '§ 21', '§ 22', '§ 23', '§ 24', '§ 25', '§ 26', '§ 27', '§ 30', '§ 31', '§ 32']

Kangasjärven laavun puuliiterin rakentaminen 2020 | Mikkeli
Kokous 6.2.2020
Kangasjärven laavun puuliiterin rakentaminen 2020
Haukivuoren aluejohtokunta, kokous 6.2.2020
§ 28 Kangasjärven laavun puuliiterin rakentaminen 2020
MliDno-2018-1900
Haukivuoren aluejohtokunta, 3.10.2019
" Puheenjohtaja täydensi esitystä seuraavasti: Laavu pidetään paikallaan,​ koska se on erittäin hyvä pysähtymis-​ ja lepopaikka polkupyöräreitin varrella ja myös muulle retkeilyn kohteelle. Käytön jatko edellyttää katon uusimista ja metsän raivausta,​ jotka esitetään kaupungin tehtäväksi. Laavun käyttöaktiivisuutta seurataan,​ ja sen voi tarvittaessa myöhemmin siirtää. Lisäksi on tullut tietoon,​ että Majavareitin melontareitti on alkanut osin Kangasjärvellä tästä kohdasta." (Haukivuoren aluejohtokunta, 2018, § 59)
Edellä päätetyt toimenpiteet on tehty Kangasjärven laavulla. Lisäksi laavua halutaan yhä kehittää tekemällä siihen parkkialue, kajakkien laskualue sekä esteetön kulku laavulle parkkialueelta, kytkettynä esteettömään siirtymiseen laavulle.
Puheenjohtajalle on lisäksi esitetty, että Nykälänkoskella sijaitseva Kosken tila laavuineen siirrettäisiin vastaavaan aluejohtokunnan hoitoon kuin Kangasjärven laavu.
Haukivuoren aluejohtokunta päättää kustantaa yllä esitetyt toimenpiteet. Rahaa varataan tarvittava määrä siten, että kokonaisuus saadaan täysin kuntoon tämän kesän aikana. Kajakin laskupaikan, laiturin ja osa alueen kunnostuksesta, parkki- pysäköintipaikan sekä opasviittojen kustannuksista osoitetaan yhteisten arvioiden pohjalta Majavareitille, sen vastuuhenkilölle, Majavamelojien Erkki Lapille. Lisäksi arvioidaan vielä, riittävätkö määrärahat WC:n rakentamiseen parkkipaikan taakse ja mahdollinen polttopuuvarasto laavun lähelle.
Hyväksyttiin. Laavu valmistuu tänä vuonna. Tänä vuonna ei tehdä enää muita hankintoja, ei hankita puuceetä eikä polttopuuvarastoa.
Merkitään, että laavun kokonaiskustannuksiksi tuli 3940,67 €, josta osan maksaa Majavamelojat ry.
Merkittiin, että kokouksessa poistettiin esittelytekstissä mainittu Kosken tilan ja sen laavun käsittely, joka siirretään pykälään 78 Muut asiat.
Puheenjohtaja on ollut yhteydessä laavun maanomistajaan. Hän on luvannut ottaa omalta maaltaan laavumateriaalin (mäntypuu). Malliksi hän ehdotti omalla vapaa-ajanasunnollaan olevaa puuliiteriä. Puheenjohtaja esittää mallin ja materiaaliehdotuksen hyväksymistä. Muusta työ- ja tarvikeasioista sovitaan Majavareitin vastaavien kanssa kevään aikana niin, että työ valmistuu alkukesästä. Arvioidaan vielä sopiiko wc laavutontille vai tehdäänkö se autopaikkojen läheisyyteen maantien varteen. Sen toteuttamisesta sovitaan erikseen maanomistajan ja Majavareitin puheenjohtajan Erkki Lapin kanssa.
Hyväksyttiin. Vastuuhenkilöksi valittiin puheenjohtaja.
Omistaja, Majavareitti, projektiasiantuntija Harri Kaipainen
§ 21 Työjärjestyksen hyväksyminen
§ 22 Toimintasuunnitelma 2020 toimenpiteet ja vastuunjako
§ 23 Strategiset hankkeet vuonna 2020/Haukivuoren aluejohtokunta
§ 24 Haukivuoren aluejohtokunnan sihteerivalmistelut ja työnjaot keväällä 2020
§ 25 Aluejohtokuntatoimintauudistus 2020, seuraava palaveri
§ 26 Selvityspyyntö tulojen käyttämisestä/Haukivuoren aluejohtokunta
§ 27 Haukivuoren kesäkalenteri 2020, rakenne, toimenpiteet ja kustannukset
§ 30 Muut asiat
§ 31 ReissuEllu-hankkeen valmistelut (lisäpykälä)
§ 32 Hankinta esitteistä 500 kpl (lisäpykälä)